**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K IMENOVANJU DIREKTORJA JAVNEGA ZAVODA ZDRAVSTVENI DOM OSNOVNO VARSTVO NOVA GORICA**

*PRAVNA PODLAGA:*

* 12. člen Odloka o ustanovitvi javnega zavoda Zdravstveni dom Osnovno varstvo Nova Gorica (Uradni list RS, št. 52/04 in 20/16)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Javnega zavoda Zdravstveni dom Osnovno varstvo Nova Gorica (v nadaljevanju: zavod) je dne 25. 4. 2023 občinam soustanoviteljicam dostavil dopis z zaprosilom za podajo soglasja k imenovanju Petre Kokoravec, dr. med., za direktorico Zdravstvenega doma Osnovno varstvo Nova Gorica. Iz dopisa izhaja, da je Svet zavoda na svoji deveti redni seji dne 20. 4. 2023 za direktorico soglasno imenoval edino kandidatko, dosedanjo direktorico Petro Kokoravec, dr. med..

Dne 3. 5. je Svet zavoda vlogo dopolnil z razpisno dokumentacijo, zapisnikom volilne komisije ter prijavno dokumentacijo kandidatke z vsemi dokazili o izpolnjevanju pogojev iz razpisa.

*RAZLOGI ZA SPREJETJE SKLEPA:*

Prvi odstavek 12. člena Odloka o ustanovitvi javnega zavoda Zdravstveni dom Osnovno varstvo Nova Gorica določa, da direktorja zavoda imenuje in razrešuje svet zavoda s soglasjem ustanoviteljic.

*OCENA STANJA:*

Iz dostavljene dokumentacije izhaja, da se je na razpis javnega zavoda prijavila ena kandidatka – dosedanja direktorica javnega zavoda Petra Kokoravec, dr. med., katero je Svet zavoda na svoji deveti seji soglasno imenoval za direktorico javnega zavoda.

*CILJI IN NAČELA:*

Izvrševanje pravic občine soustanoviteljice.

*FINANČNE IN DRUGE POSLEDICE:*

S podajo soglasja ni finančnih posledic.

Pripravila:

Vladka Gal Janeš

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 12. člena Odloka o ustanovitvi javnega zavoda Zdravstveni dom Osnovno varstvo Nova Gorica (Uradni list RS, št. 52/04 in 20/16) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), je Občinski svet Občine Renče-Vogrsko na seji dne\_\_\_\_\_ sprejel naslednji

**S K L E P**

1.

Občinski svet Občine Renče-Vogrsko podaja soglasje k imenovanju Petre Kokoravec, dr. med., za direktorico Zdravstvenega doma Osnovno varstvo Nova Gorica.

2.

Ta sklep začne veljati takoj.

Številka: \_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_ Tarik Žigon, l. r.

Župan